JohanHeinsen/ENO huggingface dataset:
Den Vest-Sjællandske Avis, 1826-02-14
Fra Tid til anden er ogsaa et Krigskib blevet sendt ud paa at krydse langs med den Deel af de Afrikanske Kyster, som sædvanlig bliver meest besmittet af Slavehandelen, og et andet Skib er blevet stationeret paa vor østlige Kyst for at have Opsyn med Fiskerierne i Hudsonsbugten og paa Kysterne af Labrador, endelig har ogsaa en nye Fregat for første Gang giennemskaaret Bølgerne for at bringe den Helt og Veteran tilbage til sit Fædreneland og Familie, som i sin Ungdom opoffrede sit Blod for at forsvare vor Fædrenelands Uafhængighed, hvis hele Liv har været en sammenhængende Række af Opoffrelser for at forbedre hans Medmenneskers Skjebne. General laFayettes Besøg, som var ligesaa hæderfuldt for ham selv som for vort Land, endte saaledes som det havde begyndt, med de meest rørende Beviser paa Kiærlighed og Hengivenhed fra hans Side og med en grændseløs Taknemmelighed af det Folk, som beboer dette Land; det vil forblive en erindringsværdig og rørende Begivenhed i den Amerikanske Unions Aarbøger; det vil forskaffe Historien al Poesiens Fortryllelse og hellige det Taknemmelighens Offer, som en stor Nation har bragt den uegennyttige Forsvarer af Menneskeslægtens Frihed. Det var nødvendigt at vedligeholde en liden Eskadre i Middelhavet, for at skaane os for den Ydmygelse at betale en Tribut og for at beskiærme vor Handel i dette Hav. Ogsaa Krigen, imellem Tyrkerne og Grækerne nødte os dertil, fordi de neutrale Skibe vilde ved denne Kamp have været udsatte for at blive insulterede og udplyndrede. Det har vel sielden mødt at vore Handelskibe ere blevne angrebne af Corfarer eller Pirater under Græsk Flag, og det har da været uden Auctorisation fra den Græske eller fra nogen anden Regiering. Den Herviske Kamp, hvori Grækerne ere indviklede, og for hvilken vi som Christne, maae interressere os, vedvarer endnu med afvexlende Lykke. De samme Grunde have bevæget os til at holde en Søemagt paa Kysterne af Chili og Peru; imidlertid har Krigen ophørt ved Patrioternes fuldkomne Seier, hvilket vil, som vi haabe, bortfierne enhver Aarsag til Uenighed i disse Farvande; da Spaniernes Magt. der er forsvunden indtil det sidste Spor Men en Kyststrækning af flere Breddegrader, som høre til vort Territorium (nemlig ved Columbia-Floden) som tilbyder en blomstrende Handel og en rig Fiskefangst, nemlig en Handel, som kan føres paa det store Oceans Øer og paa China; en Jordstrækning, hvori vi endnu ikke have oprettet nogen Regiering; udkræver at en beskyttende Magt bliver opstillet under Unionens Flag og Fane, saavel til Lands som til Søes. (Denne store Landstrækning kaldes Oregan. Præsidenten Monroe har idelig paadrevet i sine aarlige Jndberetninger til Kongressen: at dette store Land bliver taget i Besiddelse, hvilket er saameget mere nødvendigt, som Mexikanernes og Russernes Besiddelser paa Nordvestkysten af Amerika stedse tilvoxe mere).
Den Vest-Sjællandske Avis, 1826-02-14
Den Eskadre, som vi have stationeret i Vestindien, var det blevet overdraget at exeqvere Lovene angaaende Slavehandelens Afskaffelse ligesom at beskiærme vor Handel imod de Skibe, som uagtet de ere forsynede med regelmæssige Documenter fra de krigførende Magter, nemlig de sydlige Republiker og Spanien, dog give sig af med at drive Søerøverie. J lang Tid ere Slaver ikke blevne overbragte under vort Flag og dersom nogle af vore Medborgere have overtraadt vort Lands og Menneskelighedens Love ved at vedblive at drive denne afskyelige Handel, saa have de maattet føre den under andre Nationers Flag, som bestræbe sig mindre end vi for at udrødde denne lastværdige Menneskehandel.
Den Vest-Sjællandske Avis, 1826-02-14
Marinen, som udgjør en saa vigtig Deel af den offentlige Bestyrelse udkræver en nye Organisation; da den er endnu den samme som dengang da Unionens Søemagt kun bestod af 5 Fregatter. En Marine=Skole burde oprettes efter samme Mønster som det militaire Academie i Vestpoint. Tillige foreslaaes fra Tid til anden at afsende nogle Skibe paa Opdagelsesreiser efter Englands, Ruslands og Frankeriges Exempel. 100 Expeditioner af dette Slags ville ikke koste Skatkammeret det Halve af et eneste Feldtog, og hvor langt mere nyttigt vilde den ikke blive for Menneskeheden, dog er det ikke min Hensigt at vi skulde lade Jorden omseile, allene for at gjøre Opdagelser og anstille videnskabelige Undersøgelser; thi vi have nyttige Undersøgelser i Nærheden af os, hvorpaa vi kunne henvende vore Bestræbelser paa en gavnligere Maade. Det Jndvendige af vort Territorium er endnu kun meget utilstrækkeligt bekiendt; vore Krigskibe have blot anløbet vore Kyster af det store Ocean, i en Bredde af flere Grader, endskiøndt vore Handelskibe have stærkt besøgt dem, Vestfloden (Columbiafloden) som blev først opdaget af en af vore Landsmænd, og som giorde det første Forsøg paa at beseile den, bærer endnu det Skibs Navn, hvormed han seilede først op af den og dens Udløb udkræver en armeret National=Flaades Beskyttelse. Foruden Oprettelsen af en militair Post paa dette Sted og paa et andet Punkt af Kysten, som allerede min Forgænger har tilraadet mig, og som har været en Gienstand for den sidste Kongresses Raadslag, ninger, troer jeg ogsaa at burde foreslaae, at et offentligt Skib bliver udrustet til at undersøge den hele Nordvestkyst af dette Continent. (Præsidenten har derpaa den 26de Januar ifølge en Resolution af Repræsentanternes Huus af 20de Januar tilsendt dette Præsidenten Jeffersons Budskab til Congressen af 8de Januar 1803, hvori han ligeledes foreslaaer en saadan Opdagelses-Expedition).(Fortsættes).
Den Vest-Sjællandske Avis, 1826-02-14
Oversigt over Dagens udenlandske Nyeheder. Den Østerrigske Jagttager leverede den 28de Januar i en heftig Artikel imod de Franske Aviser, og fremfor alt imod Journal des Debats følgende Udtog af en Privatskrivelse, for hvis fuldkomneste Troeværdighed Redakteuren vil indestaae. Vor Bestyrtelse blev ikke liden, da vi erfarede at Prins Trubetzkoi, Svøger til Greve Lebeltern (den Østerrigske Ambassadeur i Petersborg) ikke allene var mistænkt for, men at han tillige var overbeviist om ved sin egen Tilstaaelse, at han havde spillet en Hovedrolle i det afsindige og strafværdige Foretagen de i denne Stad. Vi meente at kiende ham nøie; han er en ung Mand af nogle Kundskaber, sagtmodig som et Lam, roelig, arbeidsom, huuslig, en fortæffelig Ægtemand, blødhiertet indtil Følsomhed. Kunde denne følsomme Phillantrop, denne gode Ægtemand stille sig i Spidsen for en Skare af Tigere, som i fald deres Anslag havde lykkedes havde gjort mange gode Koner til Enker, og hvilke man til den første Føde vilde have givet den heele Keiserlige Familie til Bytte. Paa Kampens Dag var han seig nok til at lade sine Kammerater og Elever i Stikken og imedens disse bleve bragte til Lydighed med Kanoner, opholdt han sig angrebet. af et Nervetilfælde hos sin Søster, lod alle sine Papire, som beviiste hans Strafværdighed blive tilbage i sit Huus, og begav sig under det Paaskud at dette Huus laae for nærved den Plads, hvor det gik hans Venner saa galt, til Greve Lebel tern, som endnu ikke havde mindste Tanke om hans Forbrydelse, han haabede maaskee at Uforkrænkeligheden af hans Svogers Boelig, som en udenlandsk Ministers, skulde tiene ham til Beskyttelse og tog ikke i Betænkning at udsætte ham for de største Ubehageligheder. Kl. 4 om Morgenen kom Greven af Nesselrode til Greve Lebzeltern og bad ham om i Keiserens Navn at opfordre Prins Trubetzkol at begive sig til Hs. Majestæt. Greven tøvede ikke et Øieblik at underrette denne besynderlige Catilling derom, som syntes at udhvile af Dagens Farer og Strabadser. En Adjutant forlangte med Høflighed hans Kaarde og førte ham til Keiseren. Helten forsøgte paa at paastaae sin Uskyldighed; men ved Synet af de Papiire, som bleve ham forlagte faldt han ned for Keiserens Fødder og bad ham om Medlidenhed og om Naade for sit Liv. Monarken svarede ham: Naar de føler dem stærk nok til at overleve deres Skam og Samvittighedsnag, saa kan de melde deres Gemalinde, at deres Liv er dem skiænket. Dette er det eneste jeg kan love dem. Efter denne Erklæring blev han med nogle og tredive Medskyldige sat i Castellet. En Adelsmand, ved Navn Symon, som var mistænkt for at være Deeltager i Complottet er bleven friekiendt som Arvestorhertugen af Meclenborguskyldig.
Den Vest-Sjællandske Avis, 1826-02-14
Schverin er bleven udnævnet til Chef for det Moskouiske Grenadeer-Regiment, som har faaet Navnet af Prins Paul af Meklenborgs Grenadere.
Den Vest-Sjællandske Avis, 1826-02-14
De tre Officere af Regimentet Tschernigoff, som forbleve troe ere blevne befordrede til en høiere Rang.
Den Vest-Sjællandske Avis, 1826-02-14
Keiseren og Keiserinden ville i næste Mai Maaned lade sig krone i Moscau.
Den Vest-Sjællandske Avis, 1826-02-14
Den afdøde Rigscantsler Greve N. Romanzov, har skiænket Videnskabernes Academie i St. Petersborg 25,000 Rubler til at lade gamle Russiske Documenter udgive i Trykken.
Den Vest-Sjællandske Avis, 1826-02-14
De Franske Blade underrette os om, at uagtet de 60,000 Conskriberede, som Kongen ved en Forordning har ladet udtage, ere 20,000 Mand flere end de, som sædvanligen udskrives for at complettere Armeen, saa staaer det dog aldeles ikke i Forbindelse med politiske Forhold; men er allene en Følge af Land-Etatens Organisation. - Greven af Rumigni er ankommen, som Fransk Gesandt, ved Hertugen af Angelt Kothens Hof, hvilken Fyrste er med sin Gemalinde gaaet over i Paris til den Katholske Kirke. - Hr. von Villele har i Conseilets Navn meddeelt Maleren Davids Børn Afslag paa deres Ansøgning om Tilladelse til, at begrave deres Faders Liig i Frankerige. (David havde stemt for Ludvig den 16des Død og var forviist fra sit Fædreneland.) – Den bekiendte General Morillo har udgivet Memoirer i Paris; men de angaae fornemmelig hans Krigstog i Sydamerika. – J de sidste 3 Aar skulle henimod 40000 Familier være udvandrede af Spanien. - Det er anmeldet paa Lloyds Kaffehuus, at den 18de December er en Spansk Escadre af 3 Fregatter og 15 Transportskibe med 15,000 Mand ombord indløbet i Havanna. - Staden Carracas i Columbien tager betydeligt til; mange Englændere og Tydsker have nedsat sig der. Handelen florerer saaledes i La Guayra, at man har maattet stærkt forøge Toldvæsenets Personale. J Lissabon har man glædet sig overordentlig over at see de første Skibe under Brasiliansk Flag ankomme dertil. – Oberste O'Leary af den Columbiske Armee er den 4de November ankommen til Buenos Ayres, Dagen derpaa bekiendtgjorde Regieringen det Document, hvorved Banda Oriental skal incorporeres i Plata Unionen. Obersten afreiste derpaa med et egenhændigt Brev fra Libertadoren til Keiseren, som skal være af den største Vigtighed. Keiseren som frygter for en Opstand af de mangfoldige Negerslaver i sit Rige ved Krigens Forlængelse skal nu være villig til at give Slip paa denne Provins, naar den blot ikke kommer til at høre Buenos Ayres til; men bliver forvandlet til en selvstændig Stat.
Den Vest-Sjællandske Avis, 1826-02-14
Jnfanten Don Carlos har ladet Madame Mel lo, som havde trængt sig ind i hans Gemak kiøre i en Kareth og under Escorte af en Politiebetient tilbage til hendes Mand i Sevilla.
Den Vest-Sjællandske Avis, 1826-02-14
Man siger, at Kongen af Neapel vil efterfølge Kongen af Baierns Exempel og foretage store Besparelser for at undgaae at giøre et nyt Statslaan, - Den nærværende Konge af Baiern har megen Jnterresse for Oldtidens Studium og for de skiønne Konster, han har ladet forbyde Nedrivelsen af gamle Fæstningsværker, Grave, Muure og Taarne.
Den Vest-Sjællandske Avis, 1826-02-14
J München florerer for nærværende Tid en Architektur=Skole, som har 135 Elever fra næsten alle Tydske Lande; den har til Formaal at lære Mennesker at giøre deres Boeliger smukkere og beqvemmere. – Den Polske Statsminister Præses for det Kongelige Videnskabernes Selskab i Varsau, Stanislaus Stanzig er ved Døden afgaaet og har testamenteret næsten sin hele Formue, som beløb sig til henimod 800,000 Polske Gylden til at understøtte de offentlige Jnstituter i denne Stad, hvoriblandt 200,000 Gylden til at opbygge et Fattighuus, og saa har han legeret en Pengesum til at oprette et Mindemærke for Coperniens. – Den Østerrigske Keiser har befalet: at der ikke maae optages i nogen Østerrigsk Underviisning-Jnstitut nogen Udlænding, der er over 10 Aar gammel.
Den Vest-Sjællandske Avis, 1826-02-14
Den Nordamerikanske Minister Richard Rush har i Repræsentanternes Huus meddeelt en Forklaring og Jndustriens Tilvært i de forenede Stater viist Tidspunktens Vigtighed for at ophielpe Fabrikerne og foreslaget, at forhøie Jndførselstolden paa alle fine Bomuldsfabrikater, og i dets Sted at nedsætte Jndførselstolden paa Thee, Kaffe og Sukker. - Ministeren anseer det for godt at Brugen af Thee og Kaffe, tager til blandt Folket saa at de kunne fortrænge Brugen af Brændeviin.
Den Vest-Sjællandske Avis, 1826-02-14
Fra Staden Nye Orleans blev i Aaret 1825 indført 204,557 Baller Bomuld og i 1822 kun 156,032 Baller; hvor uhyre Culturen tiltager i det Jndvendige af de forenede Stater kan sees af denne Stads Haandel; Missisippi=Floden beseiles nu at 800 Skibe, hvoraf de fleste ere Dampskibe, som ere meget store. Foruden Levnetsmidler og Bomuldexporteres nu af denne Havn Blye fra Biergværkerne i Missouri, Brændeviin, Glas, Sæbe, Eddike, Krudt, grovt Lærred, Lys, Olie o. s. v.
Den Vest-Sjællandske Avis, 1826-02-14
Det Engelske Ministerium har at kjæmpe med store Vanskeligheder ved at regulere Handelsforholdene, ved de Hovedforandringen, som Verdens Handelen undergaaer i vor Tidsalder; og at tilfredsstille de forskiellige Jnterresser. Jngen giver sig ynkeligere end de Engelske Silkefabrikanter, ved de Lettelser, som ere forundte den udenlandske Handel og Ministeriet vil i mange Henseender faae en haard Kamp at udholde i den forestaaende Session. Hr. Canning og hans Tilhængere have derfor ogsaa forskaffet sig et nyt Organ til at forfægte deres Grundsætninger for Publicum; det nye Blad the Representative, som skrives af Hr. Lockhardt, en Svigersøn af Walter Scott, en Mand af udmærkede Talenter.
Den Vest-Sjællandske Avis, 1826-02-14
Nyeste Post-Efterretninger. Den 2den Februar blev det Engelske Parlament aabnet ved en Commission med de sædvanlige Høitideligheder, efterat Underhusets Taler tilligemed dets Deputation var ankommen til Overhusets Skranker, saa oplæste Lord Gifford følgende Tale fra Thronen. Mylords og Gentlemen.
Den Vest-Sjællandske Avis, 1826-02-14
Hs. Majestæt har befalet os at lade dem vide: at Han med Bekymring har seet den Nød, som siden Slutningen af den sidste Parlaments-Session har yttret sig ved Penge-Omsætningen i Landet. Denne Forlegenhed opstod hverken af indvortes eller af udvortes politiske Begivenheder.
Den Vest-Sjællandske Avis, 1826-02-14
Den blev ikke foranlediget af nogen uventet Opfordring til Landets Hielpekilder, eller af Frygten. for nogen Afbrydelse af den almindelige Rolighed Nogle af de Aarsager, som man maae tilskrive dette Onde, ere af den Natur at Parlamentet ikke umiddelbart kan blande sig i Sagen og der lader sig ikke udtænke nogen anden Sikkerhed for at denne Crisis ikke skal komme tilbage uden Erfaringen af de Lidelser, som den har foraarsaget; dog imod en Deel af dette Onde lader sig anvende Forbedringer om just ikke virksomme Midler, og Hs. Majestæt har den Tillid til Deres Viisdom, at De vil udfinde Forholdsregler for at beskytte de private Jnterresser, ligesom Statens Jnterresser imod ligesaadanne pludselige heftige Vaklinger ved at give Landets Pengevæsen og Circulations-Credit en fast Grundvold.
Den Vest-Sjællandske Avis, 1826-02-14
Hs. Majestæt erholder bestandig fra sine Allierede og overhovedet fra alle udenlandske Fyrster og Stater de stærkeste Forsikkringer og deres venskabeligste Sindelag imod Hs. Majestæt ligesom Hs. Majestæt bestandig og saa uafladelig bestræber sig forat udsone de stridende Jnterresser og at tilraade og befordre Fred saavel i den gamle som i den nye Verden.
Den Vest-Sjællandske Avis, 1826-02-14
Hs. Majestæt befaler os at lade dem vide: at det er lykkedes Hs. Mægling ifølge denne Politik at faae en Traktat afsluttet imellem Kronerne Portugal og Brasilien, hvorved den venskabelige For Lindelse, som saalænge har været afbrudt, imellem to beslægtede Nationer, er igien bragt til Veie og at tillige Erkiendelsen af det Brasilianske Riges Uafhængighed er bleven tilveiebragt.
Den Vest-Sjællandske Avis, 1826-02-14
Hans Majestæt lader ikke nogen Leilighed gaae forbie for at bringe de Handels- og Skibsfarts Grundsætninger i Anvendelse, som Parlamentet har fanctioneret, og for at udføre dem saavidt, som mueligt ved Overeenskomst med de udenlandske Magter. Hs. Majestæt har befalet at forelægge Dem en Afskrift af en Convention, som er indrettet efter disse Grundsætninger, og som for kort Tid siden er afsluttet imellem Hs. Majestæt og Kongen af Frankerige, ligesom en lignende med de frie Hansestæder Lybek, Bremen og Hamborg. Hs. Majestæt har ogsaa befalet at meddele Dem en Afskrift af en Venskabs-, Handels- og Skibsfarts Traktat, som er bleven afsluttet imellem Hs. Majestæt og Republiken Columbia, og hvorpaa Ratificationerne ere blevne udvexlede siden den sidste Session. Der forefindes nogle Stipulationer deri, til hvis Fuldførelse Hs. Majestæt behøver deres Biestand.
Den Vest-Sjællandske Avis, 1826-02-14
Hs. Majestæt beklager, at han ikke kan anmelde for dem, at Fiendtlighederne i Jndien ere bragte tilende; men Operationerne i det sidste Feldtog ere ved Hs. Majestæts og de Ostindiske Compagniers Troppers Tapperhed ligesom ogsaa ved Anførernes Duelighed og Standhaftighed blevne ledsagede med et heldigt Udfald og Hs. Majestæt har den Tillid at Fortsættelsen af disse Anstrængelser vil om kort Tid føre til en hæderfuld og glædelig Fred.
Den Vest-Sjællandske Avis, 1826-02-14
Hs. Majestæt har anvendt sin Opmærksomhed paa at overveie de forskiellige Forholdsregler, som i den sidste Parlaments=Session ere blevne anbefalede til at forbedre Jrlands Forfatning; han har den Glæde at kunne anmelde for dem: at Jndustrien i denne Deel af de forenede Kongeriger, giør vedvarende og almindelige Fremskridt, Fremskridt som fornemmelig maae tilskrives den roe lige Tilstand, som lykkeligviis nu hersker i alle Jrlands Provinser. Gentlemen af Underhuset.
Den Vest-Sjællandske Avis, 1826-02-14
Hs. Majestæt har befalet at holde Overslagene for dette Aar i Beredskab og at forelægge dem disse. De ere affattede med det ivrige Ønske at undgaae enhver Udgift, som kan overskride de Udgifter, som Statstienesten ikke giør til en Nødvendighed. Hs. Majestæt har den Fornøielse at kunne anmelde for Dem: at Jndtægterne i det sidste Aar have fuldkomment retfærdiggjort de Forventninger, som man i Begyndelsen nærede derom. Mylords og Gentlemen.
Den Vest-Sjællandske Avis, 1826-02-14
Hans Majestæt beklager inderlig de skadelige Virkninger, som den sidste Penge-Crisis maae have havt paa mange Grene af Handelen og Manufacturene i det forenede Kongerige; men Hs. Majestæt nærer den Tillid, at den Standsning som der maaskee i dette Øieblik finder Sted i Handelen og Manufacturerne, vil under det guddommelige Forsyns Velsignelse; hverken skade de store Hielpekilder for vores Velstand eller forhindre Tilvær ten af den nationale Velfærd.
Den Vest-Sjællandske Avis, 1826-02-14
Efterat Talen svar holden blev der forhandlet i begge Husene om Takadressen, som ogsaa blev antagen uden Stemmesamling. Skatkammerkanzleren giorde derpaa to vigtige Anmeldelser i Underhuset, først at han paa den følgende Fredag vilde giøre et Forslag fra Regieringens Side til at Banken skal opgive endeel af sit Monopol, hvortil den har givet sit Samtykke, for det andet, at han, d. 24de Febr. vil blive istand til at forelægge en fuldstændig Detaille og Rigets Financer, ogsaa sees af Forhandlingerne at Ministrene ville for i Aar ikke gjøre noget Forslag til at forandre Kornlovene. – Der skrives fra Hamborg under 9de Februar: Et troværdigt Brev fra Constantinopel af 10de Januar indeholder Følgende: Man forsikkrer: at Hr. Stratford Canning vil gaae til Nauplion førend han kommer hertil. Commodore HamiltonsNærværelse i Hydra har indgydet Grækerne meget Mod. Deres Flaade er i Søen, Morenterne have grebet til Vaaben, og Tingene synes at tage en anden Vending. Den Keiserlige Østerrigske Søecommandant Accurti har opholdet sig her siden igaar. Om Rusland hersker stor Taushed; den Tyrkiske Regiering foruroliger sig meget de over, og der er Rygter i Omløb om at Russerne have sat sig i Bevægelse. Derimod er det Rygt i de Franske Blade vist ugrundet, ar der er ankommen en Russisk Agent tit Hydra fra Varschau med mange Penge. – Fra Corfu berettes under 24de Decbr. at den Kgl. Storbrittanniske Ambassadeur ved Porten Hr. Stratford Canning har maattet forlænge der sit Ophold formedelst hans Gemalindes Upasselighed; men da han nu er fuldkommen restitueret, vil Hr. Stratford Canning ufortøvet fortsætte Reisen til sin Bestemmelse.
Den Vest-Sjællandske Avis, 1826-02-14
Der berettes fra Bucharest under 14de Januar: at ved den Russiske Post fra Constantinopel, som sædvanlig afgaaer tre Dage tidligere end den Østerrigske og denne Gang medbringer Breve, som naa til den 7de, erfarer man: at den 3die udbrød i Forstaden Galata, som for det meste er beboet af Christne, en stor Jldebrand, som efter de her udbredte Rygter, var bleven paasat af Janitscharene, hvorved henimod 1000 Boder og 1500 Huse skulle være bleven et Rov for Luerne. Den Skade, som derved er bleven tilføiet de Christne anslaaes til 15 Millioner Piastre. De Franske Blade berette fra Hydra, at Jussnf Pascha, som hidintil har ført Commanden i Patras, er bleven udnævnet til Seraskier i Redschid Paschas Sted, hvis Skjebne endnu ikke er bleven bekiendt. Fæstningen Patras bliver overleveret til Jbrahim Pascha; detlynes at Hensigten af de tre Commissariers Mission som Porten har afsendt til Morea er blot at bielægge den Misundelse og det Had, som finder Sted imellem de Ottomanniske Anførere. Der er ankommen en Beretning om et Tab, som den Tyrkiske Flaade har lidt og som synes at være paalidelig; den skal blive meddeelt næste Gang.
Den Vest-Sjællandske Avis, 1826-02-14
Der tales om i de Hamborger Aviser at Conspirationen i Rusland ogsaa skal have udstrakt sig til den Russiske Sydarmee, og at nogle Officerer der skulle være blevne arresterede; men man veed ikke om det forholder sig saaledes.
Den Vest-Sjællandske Avis, 1826-02-14
Forresten berettes fra St. Petersborg under 26de Januar: at General Grev Arakscheje, der, som bekiendt er overdraget Overbestyrelsen af alle Militaire-Colonier i Riget, vil, som man siger, trække tilbage fra Forretningerne, og i næste Foraar tiltræde en Reise til England. Som hans interremistiske Efterfølger nævner man General=Adjutanten Vassiltschikov. Ogsaa taler man om at den nærværende Krigsminister Hr. von Tatitichev vil overgive sin Portefenille til den General-Gouverneuren over Finnland General-Lieutenant Sakrevsky, men derimod selv træde ind i Rigsraadet. De øvrige politiske Efterretninger skulle følge næste Gang.)¬
Den Vest-Sjællandske Avis, 1826-02-14
J Neuestes Handbuch für Fabrikanten Nürnberg, 1814, Side 318 bekiendtgiøres følgende Middel til at forøge Farvestoffet i Farvetræe: Man veed at et Aftog af Fernambue-Træe vinder ved at gjemmes i en lang Tid, og at det da giver smukkere og varigere Farver; men det har hidindtil været ubekiendt, at man kan forøge Farvestoffet i forskiellige Slags rødt Farvetræe og især i det fra Nicaragua, ved at udsætte det for en ringe Grad af Gjæring, Denne Methode er saameget mere fordeelagtig, som den forøger Qvantiteten af alt det Farvestof, som man kan uddrage af Træesorter; imedens den først anførte Methode kun kan anvendes som en Forbedring ved det allerede extraherede Farvestof. Denne Forøgelse af Farvestoffet ved ringe en Grad af Giæring er anglog med samme Omgangsmaade ved Pastelfarven. Den bedste Maade til saaledes at forøge Farvestoffets Mængde i Nicaragpa og andre Slags rødt Farvetræe er at male det grovt og derpaa at pakke det ned i Tønder, eller at stable det op i Dynger, og saaledes, naar man først har godt bedækket det med Lærred at udsætte det i en Tid af 4 til 5 Uger for en Middel Temperatur; Massen bliver da snart varm, isærdeleshed naar Træet er blevet malet under en varm og fugtig Temperatur. Naar Giæringen er forbie, saa kan man fiint male Træet og pakke det ned i Tønder.